b'\n_START_ARTICLE_\nAnti\xc4\x8dni observatorij Peking\n_START_PARAGRAPH_\nAnti\xc4\x8dni observatorij Peking, zgrajen pred iznajdbo daljnogleda, se nahaja v Pekingu na Kitajskem. Revolucionarni instrumenti, uporabljeni v tem prastarem observatoriju, so bili zgrajeni leta 1442, v \xc4\x8dasu dinastije Ming, ter kasneje dodelani in spremenjeni v \xc4\x8dasu dinastije \xc4\x8cing. Gre za enega najstarej\xc5\xa1ih observatorijev na svetu in prekriva obmo\xc4\x8dje okrog 10000 m\xc2\xb2. Observatorij sam le\xc5\xbei na 15 metrov visoki ope\xc4\x8dnati platformi in obsega pribli\xc5\xbeno 1600 m\xc2\xb2 veliko povr\xc5\xa1ino. Na platformi se nahajajo nekateri bronasti astronomski instrumenti, kot sta son\xc4\x8dna ura ter armilarna sfera. To opazovalnico danes upravlja muzej, ki pripada pekin\xc5\xa1kemu planetariju.\n_START_SECTION_\nZgodovina\n_START_PARAGRAPH_\nLeta 1227, v \xc4\x8dasu dinastije Jin, so astronomske instrumente prenesli iz mesta Kaifeng, do prvega observatorija v Pekingu. Pod vodstvom Zhu Yuanzhanga, ustanoviteljem imperija Ming, so astronomske instrumente prenesli iz Pekinga v Nand\xc5\xbeing. Kasneje, v \xc4\x8dasu vladarja Yongla, pa so cesarjevi obrtniki dobili naro\xc4\x8dilo, da naredijo kopije astronomskih instrumentov iz Nand\xc5\xbeinga, vklju\xc4\x8dno z armilarno sfero in son\xc4\x8dno uro (Yuan Guibiao), ter jih uporabijo v pekin\xc5\xa1kem observatoriju. Ta je bil dokon\xc4\x8dan leta 1442. Astronomom iz dinastije Ming in Qing je slu\xc5\xbeil, kot pripomo\xc4\x8dek za \xc2\xbbpotepanje\xc2\xab\xc2\xa0po nebu. Na podlagi opazovanj, so astronomi, za svojega vladarja pisali tudi posebna astronomska poro\xc4\x8dila. Ker je vladar predstavljal \xc2\xbbnebe\xc5\xa1kega sina\xc2\xab, so bile navidezne lege planetov, Lune in Sonca \xc5\xa1e kako pomembne. Sredi leta 1600 je vladar nagradil jezuita Ferdinanda Verbiesta s popolnim nadzorom astronomskega observatorija. V letu 1673 je Ferdinand Verbiest nadzoroval in tudi sam pomagal pri obnovitvi nekaterih instrumentov. S pomo\xc4\x8djo drugih jezuitov je kasneje pripomogel k razvoju opazovanja zvezd in planetov. Kasneje, v \xc4\x8dasu dinastije Qing, so \xc4\x8dlani Zveze osmih narodov ukradli nekaj instrumentov z observatorija, vendar sta te proti koncu 1. svetovne vojne Francija in Nem\xc4\x8dija vrnile nazaj na Kitajsko. Ob observatoriju je stal tudi predhodnik seizmografa, zasnovan po kitajskem astronomu \xc4\x8cangu Hengu. Nekateri instrumenti iz \xc4\x8dasa dinastije Ming pa se danes nahajajo na observatoriju Purple Mountain, v Nand\xc5\xbeingu na Kitajskem.'